Himmerland Forsikring skabte i 2013 et overskud på hele 54,5 millioner kroner efter skat. Dermed blev året, hvor virksomheden kunne fejre sit 125 års jubilæum, et ganske godt et af slagsen. - Det er tilfredsstillende, at koncernen fortsat kan fastholde en positiv forretningsmæssig indtjening, selvom de samfundsmæssige forudsætninger stadig er stramme, siger Himmerland Forsikrings administrerende direktør Ole Færch i en pressemeddelelse. Selve forsikringsvirksomheden i Himmerland Forsikring gav et overskud på 17,8 millioner kroner, og det kommer kunderne til gavn. - Årsresultatet, der er påvirket af disse større stormskadebegivenheder, viser en stabil tendens i basisforretningen, som vil være udgangspunkt for det videre arbejde med at udvikle koncernens forsikringsdel i de kommende år. Stormskadebegivenhederne giver således ikke anledning til ændring i hverken priser eller forsikringsvilkår på de berørte forsikringstyper, siger Ole Færch.

Referat:
Himmerland Forsikring fejrede 125 års jubilæet i 2013 ved at skabe et overskud på 54,5 millioner kroner efter skat.